Naziv obveznika: **OŠ „Vazmoslav Gržalja**“ Broj RKP-a: 10410

Sjedište obveznika: 52420 Buzet Matični broj: 03028577

Adresa obveznika: II. istarske brigade 18 OIB: 88886840492

Razina: 31 Šifra djelatnosti: 8520

**BILJEŠKE UZ FINANCIJSKE IZVJEŠTAJE ZA**

**RAZDOBLJE OD 01.01.2020. DO 31.12.2020. GODINE**

1. **BILJEŠKE UZ BILANCU**
	1. **Obvezne bilješke uz Bilancu**

Prema odredbama izmijenjenog Pravilnika o financijskom izvješćivanju u proračunskom računovodstvu (N.N. broj 120 od 14.12.2018.g.) obvezne bilješke uz Bilancu moraju sadržavati popis ugovornih odnosa koji uz ispunjenje određenih uvjeta mogu postati obveza ili imovina i popis sudskih sporova u tijeku.

Popis sudskih sporova za koje škola ima saznanje da su pokrenuti nalazi se u tabličnom prikazu u privitku ovih bilješki, a što se tiče ugovornih odnosa koji mogu uz određene uvjete postati obveza ili imovina u prosincu 2019.g. ovjerena je jedna bianco zadužnica vezana uz Ugovor o sufinanciranju koji je škola sklopila sa Ministarstvom regionalnog razvoja i fondova EU na iznos od 50.000,00 kuna.

* 1. **Imovina**

Indeks promjene na ukupnoj imovini, obvezama i vlastitim izvorima (AOP 001 i AOP 162) u odnosu na 2019. godinu iznosi 97,2 .

Sadašnja vrijednost nefinancijske imovine na AOP-u 002 iznosi 21.240.539 kn i odgovara ukupnoj sadašnjoj vrijednosti iz analitičke evidencije nefinancijske imovine sa stanjem 31.12.2020. godine.

Sadašnja vrijednost nefinancijske imovine na kraju 2020. godine je za 2,8 % manja u odnosu na početno stanje radi ispravka vrijednosti imovine.

Veće odstupanje na nefinancijskoj imovini evidentirano je na AOP-u 019 Instrumenti, uređaji i strojevi jer je u 2020. godini nabavljena nova keramička peć za potrebe nastave likovne kulture i rada Male glagoljaške akademije. Odstupanje u pozitivnom smislu postoji i na AOP-u 049 Sitni inventar u upotrebi radi nabavke razne didaktičke opreme za opremanje školskih učionica koje je financiralo Ministarstvo znanosti i obrazovanja. Veće smanjenje vrijednosti imovine evidentirano je na AOP-u 025 Prijevozna sredstva u cestovnom prometu radi isknjižavanja osobnog automobila i kombi vozila za prijevoz učenika iz popisa imovine temeljem izlaznog računa.

* + 1. **Financijska imovina**

Ukupno stanje financijske imovine (AOP 063) na kraju godine iznosi 1.311.585 kn, indeks odstupanja 87. Financijsku imovinu sačinjava novac u banci (AOP 065) 241.508 kn; ostala potraživanja (AOP 073) 66.636 kn; potraživanja za prihode poslovanja (AOP 141) 152.552 kn; rashodi budućeg razdoblja (AOP 164) u iznosu 850.272 kn i potraživanja od prodaje stanova (AOP 165) 617 kn.

Veće odstupanje na ukupnoj financijskoj imovini nastalo je na novčanim sredstvima radi plaćanja svih stvarnih troškova dobavljačima, a za što je Istarska županija u prosincu 2020.g. uplatila iznos iz namjenskih prihoda do visine plana za 2020. godinu. Plaćanje istih računa za 2019.g. bilo je izvršeno u siječnju 2020.g.

Stanje novaca na računu u banci u iznosu 241.508 kn (AOP 067) odgovara Izvodu prometa po računu broj 324 od 31.12.2020. godine, IBAN HR4824020061100108562 Erste & S. bank d.d.

Novac u blagajni (AOP 071) sa stanjem 0, odgovara Blagajničkom izvještaju broj 14/20 od 23.12.2020. godine.

Stanje ostalih potraživanja (AOP 073) na dan 31.12.2020. godine iznosi 66.636 kn, a strukturu ostalih potraživanja čine:

* Potraživanja za naknade koje se refundiraju – HZZO 66.239,73 kn
* Potraživanja za povrat više uplaćenih doprinosa 396,30 kn

Potraživanja za naknade za bolovanja preko 42 dana koja se refundiraju od strane HZZO-a značajno su veća u odnosu na proteklu godinu jer krajem 2020.g. nije izvršena kompenzacija između Ministarstva financija i HZZO-a za sve proračunske korisnike što se uobičajeno radilo proteklih godina.

Potraživanja za prihode poslovanja AOP 141 ukupno iznose 152.552 kn, a odnose se na potraživanja za prihode od prodaje proizvoda i pružanih usluga (najam prostora, školska marenda, produženi boravak, stanarine) te na potraživanje od suvlasnika prostora zgrade PŠ Lanišće HP Hrvatske pošte d.d. za podjelu troškova nastalih tijekom radova na rekonstrukciji krovišta.

Kod rashoda budućih razdoblja i nedospjele naplate prihoda (AOP 164) većeg odstupanja u odnosu na 2019. godinu nema – indeks 102,5. Kontinuirani rashodi budućeg razdoblja u iznosu od 848.523 kn

evidentirani su sukladno čl.39.st.2. Pravilnika o proračunskom računovodstvu i odnose se na obračunatu plaću za prosinac 2020. godine i prijevoz na posao ( izvori financiranja: MZO, Grad Buzet- produženi boravak, Mozaik III –pomoćnici u nastavi).

* 1. **Obveze i vlastiti izvori**

Obveze i vlastiti izvori (AOP 168) odgovaraju imovini (AOP 001) u iznosu 22.552.125 kn, indeks odstupanja 97,2.

Ukupne obveze (AOP 169) iznose 1.005.778 kn, indeks odstupanja 80,5. Do odstupanja u odnosu na prošlu godinu došlo je zbog plaćanja obveza prema dobavljačima koji obavljaju prijevoz učenika u školu prije roka njihovog dospijeća u siječnju 2021.godine.

Strukturu obveza čine:

* Obveze za zaposlene (AOP 171 – indeks 105,6) 825.755 kn
* Obveze za materijalne rashode (AOP 172 –indeks 61,0) 103.711 kn
* Obveze za ostale financijske rashode (AOP 176 – indeks 81,7) 595 kn
* Obveze za naknade građanima i kućanstvima (AOP 178-indeks 0,3) 757 kn
* Ostale tekuće obveze (AOP 180 – indeks 383,6) 73.713 kn

Sve obveze evidentirane u bilanci nedospjele su na dan 31.12.2020. godine. Sredstva za podmirenje istih osigurana su, plaćanja su izvršena prema roku dospijeća u siječnju 2021. godine.

Kod vlastitih izvora i ispravka vlastitih izvora (AOP 230) nema većeg odstupanja, indeks iznosi 97,9 i jednak je podatku na AOP-u 002 Nefinancijska imovina 21.240.539 kn.

Stanje izvanbilančnih zapisa (AOP 250 i 251) sa 31.12.2020. godine ima indeks povećanja 110,4 u odnosu na prethodnu godinu. Povećanje je nastalo radi knjiženja opreme dobivene od strane Ministarstva znanosti i obrazovanja u sklopu projekta Podrška provedbi Cjelovite kurikularne reforme faza II (prijenosna računala za učitelje, tableti za učenike).

* + 1. **Višak prihoda**

Ukupan višak prihoda (AOP 238- indeks 114,8) iznosi 180.963 kn odnosi se na višak prihoda poslovanja. Navedeni višak prihoda dobiven je poslije korekcije rezultata. Prema Pravilniku o računovodstvu korekcija rezultata je obvezna iz razloga što se u praksi ostvarenim prihodima sučeljavaju ne samo rashodi iste aktivnosti već su njima financirane i druge aktivnosti. Rezultat poslovanja prema aktivnostima u tom slučaju ne prikazuje stvarno stanje. Za prihode koje je škola ostvarila u 2020. godini kao prihode redovnog poslovanja čija je namjena u trenutku primitka bila nabava dugotrajne nefinancijske imovine, izvršena je korekcija rezultata. Ukupan iznos korekcije rezultata iznosi 154.575 kn.

Na nefinancijskoj imovini (AOP 244) imamo manjak prihoda u visini od 28.324 kn što u konačnici daje ukupan pozitivan rezultat poslovanja u visini od 152.639 kn što odgovara Izvještaju PR-RAS na AOP-u 635.

1. **BILJEŠKE UZ OBRAZAC PR – RAS**

Sukladno članku 15. Pravilnika o izmjenama Pravilnika o financijskom izvješćivanju uz obrazac PR-RAS navode se razlozi zbog kojih je došlo do većih odstupanja (10%) od ostvarenja u izvještajnom razdoblju prethodne godine.

AOP 001 -Ukupni prihod poslovanja u 2020. godini ostvaren je u iznosu 14.851.923 kn- Indeks odstupanja je 103,5.

Ukupne prihode poslovanja čine:

* Pomoći iz pr. korisnicima iz pr. koji nije nadležan (AOP 063-indeks 110,1) 10.646.965 kn
* Pomoći temeljem prijenosa EU sredstava (AOP 066-indeks 103,2) 135.147 kn
* Prihodi od financ. imovine (AOP 074-indeks 66,7) 2 kn
* Prihodi po posebnim propisima (AOP 111-indeks 75,3) 777.931 kn
* Prihodi od prodaje roba i pružanih usluga (AOP 124-indeks 63,8) 47.722 kn
* Prihodi iz nadležnog proračuna (AOP 130-indeks 97,8) 3.244.156 kn

Do smanjenja prihoda po posebnim propisima i prihoda od prodaje roba i pruženih usluga došlo je radi promijenjenih uvjeta poslovanja škole uslijed epidemiološke situacije uvjetovane virusom COVID-19. Zbog zatvaranja škole i prelaska na on-line nastavu škola je izgubila dio prihoda od pružanja usluga školske kuhinje, produženog boravka u nižim razredima i zakupa učionica i sportske dvorane.

Ostvareni prihodi namjenski su trošeni u skladu sa financijskim planom škole za 2020. godinu i zakonskim propisima.

Ukupni rashodi poslovanja u 2020. godini ostvareni su u iznosu od 14.650.397 kn AOP 148 – indeks odstupanja 104,5.

Odstupanja veća od 10% evidentirana su na sljedećim pozicijama:

* Ostale rashodi za zaposlene AOP 155 – indeks 119,3. Do povećanja troškova došlo je radi promjene u visini isplate prigodnih nagrada propisanih kolektivnim ugovorima,
* Službena putovanja AOP 162 – indeks 21,4. Do smanjenja troškova službenih putovanja došlo je radi novih uvjeta rada uslijed proglašene epidemije virusom COVID-19 gdje su otkazane sve terenske nastave, a stručna usavršavanja odvijala su se on-line putem različitih platformi.
* Naknade za prijevoz, za rad na terenu i odvojeni život AOP 163 – indeks 80,3. Do smanjenja troškova došlo je radi odvijanja nastave on-line kada su učitelji radili od kuće pa se za to vrijeme nije isplatila naknada za prijevoz.
* Rashodi za usluge tekućeg i investicijskog održavanja (AOP 178 – indeks 327,9) povećani su u odnosu na 2019.g. radi radova na rekonstrukciji krovišta koji su izvršeni na zgradi PŠ Lanišće.
* Rashodi za usluge (AOP 177-184) imaju svi umanjene indekse radi posebnih epidemioloških uvjeta rada koji su obilježili veći dio 2020.g. i utjecali na smanjenje rashoda i prihoda u odnosu na uobičajeno poslovanje proteklih godina.
* Rashodi za nabavu proizvedene dugotrajne imovine (AOP 354 – indeks 127,6) povećani su radi nabave imovine financirane od strane Ministarstva znanosti u projektu E-škole.
* Sva nefinancijska imovina nabavljena je u skladu sa financijskim planom škole za 2020. godinu.
1. **BILJEŠKE UZ OBRAZAC RAS-FUNKCIJSKI**

Podaci iskazani na AOP-u 110 obrasca istovjetni su podacima iskazanim na AOP-u 404 obrasca PR-RAS.

Rashodi vezani uz obrazovanje prikazani su na funkciji 0912 (AOP 113), a dodatne usluge u obrazovanju na funkciji 096 (AOP 122). Dodatne usluge u obrazovanju obuhvaćaju rashode ugovorenog prijevoza učenika i usluge školske marende.

1. **BILJEŠKE UZ OBRAZAC P-VRIO**

U tijeku 2020. godine evidentirana je promjena smanjenja u vrijednosti imovine u iznosu od 1.195 kn koja je evidentirane na kontu 915 radi rashodovanja dijela dugotrajne imovine u zgradi PŠ Lanišće koja se uništila tijekom izvođenja radova na rekonstrukciji krovišta zgrade.

1. **BILJEŠKE UZ OBRAZAC OBVEZE**

Stanje obveza na početku izvještajnog razdoblja AOP 001 iznose 1.249.779 kn. Navedene obveze u cijelosti su podmirene u siječnju 2020. godine, a odnose se na obračunatu plaću za prosinac 2019. godine, rashode za materijal i usluge.

 Nema obveze kojima je do roka dospijeća prošlo više od 30 dana.

Stanje obveza na kraju izvještajnog razdoblja AOP 036 iznose ukupno 1.004.531 kn. Sve su obveze na kraju izvještajnog razdoblja nedospjele. Obveze će biti podmirene u toku siječnja 2021. godine prema roku dospijeća iz ostvarenih namjenskih prihoda.

Klasa: 400-04/21-01/01

Urbroj: 2106-23-01-21-2

Buzet, 29.01.2021.

Osoba za kontaktiranje: Damiana Črnac Krušvar Ravnateljica:

Tel/fax: 052 694 161, 662 643 Jadranka Bartolić Muzica, prof.

e-mail: damiana.crnac-krusvar@skole.hr